Tunturiängelmänruoste

Tunturiängelmänruoste (Puccinia rhytismoides) on ruostesienilaji, jota on tavattu harvinaisena Norjassa sekä Suomen Enontekiöllä. Sitä esiintyy nimensä mukaisesti tunturiängelmällä (Thalictrum alpinum). Lajin on tieteelle kuvannut Johanson 1886, mutta sen taksonominen asema on epäselvä. Laji ei näytä tarvitsevan useampia väli-isäntiä, vaan pysyy ängelmällä loisena. Sille se aiheuttaa ruskeita tervatäplämäisiä laikkuja ja lehtien kiiltävää epämuotoisuutta. 

Lajinimeksi valikoitunut "rhytismoides" juontuu tervatäplien sienisuvun nimestä Rhytisma.

Lähteet 

Ruostesienet